Navnet seljefly viser ikke til larvenes næringsplanter, men til at disse artene gjerne besøker blomstene (gåsunger) til selja tidlig på våren. De voksne sommerfuglene flyr om natten, tidlig på våren. De er blant de første nattflyene som er på vingene etter vinteren. De kommer ofte til lys i ganske store antall. Larvene lever mest på ulike løvtrær og busker, men også på urter.